A koronavírus gyors terjedésének megállítása céljából jelenleg az a legjobb, ha otthon maradunk, és ez egyben azt is jelenti, hogy az emberek nagy részének jelentősen megugrott a szabadideje. Amennyiben valami hasznossal szeretnétek eltölteni ezt az időszakot, akkor az Epic Gamesnek köszönhetően most megtanulhatjátok az Unreal Engine használatának alapjait, illetve korábban a Unity prémium tutorialjai is ingyenessé váltak.

Az Unreal Fast Track minden egyetemista számára teljesen ingyen, világszerte elérhető, attól függetlenül, hogy korábban használtátok-e a motort vagy sem. A kurzus öt hétből áll (április 9 - május 14), amely egy bevezetővel kezdődik, és egy külső nézetes platformer létrehozásával mutatja be az alapokat. Ezt követően a Blueprints, Unreal Motion Graphics, AI, valamint a projektünk összeállítása következik.

A kurzus csapatok számára készült, és Discordon érhetitek el. Itt tudtok regisztrálni, ha ti is szeretnétek részt venni.